अब केंडिडेट्स 31 जुलाई तक कर सकेंगे ऑनलाइन आवेदन, सिलेबस भी जारी
Rajasthan Public Service Commission Recruitment 2023 - राजस्थान लोक सेवा आयोग (RPSC) की ओर से कॉलेज शिक्षा में असिस्टेंट प्रोफेसर के 1913 पदों पर भर्ती के लिए ऑनलाइन अप्लाई प्रोसेस जारी है।
राजस्थान लोक सेवा आयोग (RPSC) की ओर से कॉलेज शिक्षा में असिस्टेंट प्रोफेसर के 1913 पदों पर भर्ती के लिए ऑनलाइन अप्लाई प्रोसेस जारी है। केंडिडेट्स के लिए आवेदन की लास्ट डेट 25 जुलाई बढ़ाकर 31 जुलाई कर गई है। इसके बाद आवेदन नहीं कर सकेंगे। एग्जाम अक्टूबर 2023 में प्रस्तावित है। आयोग ने इसका सिलेबस भी जारी कर दिया है।
भर्ती 48 सब्जेक्ट में निकाली गई है। जिसमें 21 से 40 साल तक के अभ्यर्थी अप्लाई कर सकेंगे। एग्जाम में सभी प्रश्न ऑब्जेक्टिव टाइप में होंगे। कैंडिडेट का सिलेक्शन एग्जाम और इंटरव्यू के आधार पर होगा। जरूरत पड़ने पर आयोग की ओर से मूल्यांकन में स्कैलिंग, मॉडरेशन या नॉर्मलाइजेशन को अपनाया जा सकेगा। गौरतलब है कि आयोग की ओर से 26 जून से आवेदन प्रोसेस शुरू किया गया था।
म्यूजिक इंस्ट्रूमेंट के स्थान पर म्यूजिक इंस्ट्रूमेंट ( सितार)
राजस्थान लोक सेवा आयोग द्वारा 22 जून 2023 को जारी सहायक आचार्य (कॉलेज शिक्षा विभाग) भर्ती 2023 के विज्ञापन में पद क्रम संख्या 34 पर अंकित पदनाम म्यूजिक इंस्ट्रूमेंट के स्थान पर म्यूजिक इंस्ट्रूमेंट ( सितार) होगा। आयुक्तालय कॉलेज शिक्षा के पत्र दिनांक 16 एवं 19 जुलाई द्वारा उक्त पदनाम का परिवर्तन किया है। इसके फलस्वरूप इस भर्ती परीक्षा के तहत ऑनलाइन आवेदन की अवधि को बढ़ाया गया है। अब अभ्यर्थी 31 जुलाई 2023 की रात्रि 12 बजे तक ऑनलाइन आवेदन कर सकेंगे। इन पदों के नवीनतम वर्गवार वर्गीकरण व अन्य शर्तों के संबंध में शुद्धि पत्र संख्या 01/2023-24 जारी कर दिया है। अभ्यर्थी इसका अवलोकन आयोग की वेबसाइट पर कर सकते हैं। विज्ञापन में उल्लेखित शेष शर्तें यथावत रहेगी।
अधिक जानकारी के लिए RPSC की ओर से भर्ती विज्ञापन देखने के लिए करें CLICK
यह रहेगा परीक्षा शुल्क
सैलरी
RPSC में निकली भर्ती में सिलेक्ट होने पर उम्मीदवार को हर महीने 60,700 से एक लाख 92 हजार रुपए तक सैलरी दी जाएगी।
वैकेंसी डिटेल्स (इन पदों पर होगी भर्ती)
सिलेक्शन प्रोसेस
1913 पदों के लिए उम्मीदवारों का सिलेक्शन रिटन टेस्ट के आधार पर होगा। टेस्ट में सवाल ऑब्जेक्टिव टाइप के होंगे। जिसमें सिलेक्ट होने वाले उम्मीदवारों को और इंटरव्यू के बाद मेरिट के आधार पर पोस्टिंग दी जाएगी। 
आयु सीमा
इस अभियान के लिए आवेदन करने वाले उम्मीदवार की उम्र 21 साल से 40 साल के बीच होनी चाहिए। इस अभियान के लिए आवेदन करने वाले आरक्षित वर्ग के उम्मीदवारों को अधिकतम उम्र सीमा में छूट प्रदान की जाएगी।
योग्यता
RPSC द्वारा निकली गई भर्ती के लिए आवेदन कर रहे उम्मीदवारों के पास 55% के साथ एमए की डिग्री होनी चाहिए। वहीं उनका UGC NET या CSIR NET क्लियर किया हुआ होना जरूरी है।
ऐसे करें अप्लाई
ऑनलाइन आवेदन करने के लिए अभ्यर्थियों को आयोग की वेबसाइट https://rpsc.rajasthan.gov.in पर उपलब्ध अप्लाई ऑनलाइन लिंक को क्लिक कर या SSO पोर्टल https://sso.rajasthan.gov.in से लॉगिन करना होगा।
इसके बाद सिटीजन ऐप (G2C) में उपलब्ध रिक्रूटमेंट पोर्टल का चयन कर वन टाइम रजिस्ट्रेशन (OTR) करना होगा। प्रथम बार वन टाइम रजिस्ट्रेशन (OTR) करने के लिए अभ्यर्थी के नाम, पिता के नाम, जन्म तिथि, लिंग, सेकेंडरी / समकक्ष परीक्षा एवं आधार कार्ड / पैन कार्ड / वोटर कार्ड / ड्राइविंग लाइसेंस आई.डी. में से किसी एक आई.डी. प्रूफ डिटेल और डॉक्युमेंट्स अपलोड करने अनिवार्य होंगे। लॉगिन कर सिटीजन ऐप (G2C) में उपलब्ध रिक्रूटमेंट का चयन कर अपने OTR नंबर / संख्या के आधार पर ऑनलाइन आवेदन करें।
अभ्यर्थी द्वारा वन टाइम रजिस्ट्रेशन करने के बाद ओटीआर प्रोफाइल में स्वयं के नाम, पिता के नाम, जन्म तिथि, लिंग, सेकेंडरी / समकक्ष परीक्षा की डिटेल और आधार कार्ड / पैन कार्ड / वोटर कार्ड / ड्राइविंग लाइसेंस आईडी विवरण में किसी भी प्रकार का संशोधन किया जाना संभव नहीं होगा।
OTR करने से पूर्व आधार / जन आधार / SSO प्रोफाइल में अंकित विवरण का शैक्षणिक दस्तावेजों में अंकित प्रविष्टियों से सावधानी पूर्वक मिलान सुनिश्चित कर लें। यदि इसमें कोई अंतर है तो जनाधार कार्ड / आधार कार्ड / SSO ID की प्रविष्टियों में आवश्यक संशोधन कराने के बाद ही OTR पंजीयन और अप्लाई करें।
यहां करें कॉन्टेक्ट
परीक्षा के संबंध में समय-समय पर जारी सूचनाओं का अवलोकन आयोग की वेबसाइट https://rpsc.rajasthan.gov.in पर कर सकते हैं। इसके अलावा किसी भी प्रकार के सूचना या स्पष्टीकरण के लिए राजस्थान लोक सेवा आयोग, अजमेर के परिसर में स्थित स्वागत कक्ष पर व्यक्तिगत रूप से या फोन नंबर 0145-2635212 और 2835200 पर संपर्क किया जा सकता है।